Title: La riquesa popular de la Castanyada actual
Course: La castanyada (Primària) - LA CULTURA POPULAR A L'ESCOLA. Les festes populars, materials digitals

Caire de la castanyada actual.

La Castanyada actual continua essent una festa popular i tradicional ben arrelada al nostre país.
El costum sobretot de menjar castanyes i panellets, sigui amb la família o amb grups i colles, és ben vigent. El que és cert, però, és que ha perdut aquell caire de celebració per recordar i honorar els difunts.

Quin caire té o ha pres actualment la Castanyada?

- La castanyada actual té una caire de revetlla de la festa de Tots Sants.
Feedback: CORRECTE!
- S'ha convertit en la festa que ens anuncia que s'apropa el Nadal.
Feedback: VOLS DIR? Falta molt temps per arribar al Nadal!
- S'ha convertit en la festa nacional de Catalunya.
Feedback: És una festa molt típica i tradicional. La festa nacional de Catalunya, però, és l'11 de setembre!

La diversitat de celebracions al voltant de la castanyada

El que és evident és que el sentit de la festa ha canviat. Malgrat tot, però, la castanyada és una festa popular i tradicional, molt característica del nostre país, que amb canvis i noves adaptacions sorgides de la voluntat de les persones, de la voluntat popular, cal i convé que anem mantenint i celebrant any rere any, fins i tot, com ja està passant en diferents poblacions del país, recuperant manifestacions i costums antics, propis de cada zona o territori.

Per tant, et proposem una passejada per algunes d'aquestes celebracions que, al voltant de la castanyada, van arrelant cada cop més al nostre país.

Pots començar per la que vulguis, però val la pena que passis per totes.

Poblacions amb festa de Bruixes

Obre el següent enllaç, fixa't bé en les informacions que hi trobes sobre les fires i balls de bruixes i contesta les següents preguntes. (No cal que obris els enllaços que hi ha a la pàgina.)

A Sant Feliu Sasserra (Bages) se celebra la Nit de Bruixes i Fes-ta Bruixa, però en quina d'aquestes poblacions se celebra el Ball de Bruixes i Castanyada?

- A la Bisbal d'Empordà.
Feedback: Vols dir que t'has mirat bé la informació?
- A Viladrau (Osona).
Feedback: CORRECTE!
- A la ciutat de Tarragona.
Feedback: Vols dir que t'has mirat bé la informació?

Les bruixes i Sant Feliu Sasserra

Llegeix-te bé la pregunta i marca quina de les dues respostes és la correcta.

Per què Sant Feliu Sasserra (Bages) és un d’aquells municipis que han reinventat la festa de Tots Sants inspirant-se en la història del poble?

- Perquè és un poble marcat pel pas de bruixes i bandolers.
Feedback: MOLT BÉ!
- Perquè antigament tenia el nom de Sant Feliu de les Bruixes.
Feedback: No hi ha cap informació sobre aquest nom del poble de Sant Feliu.

La nit de Bruixes de Sant Feliu Sasserra.

Consulta en l'enllaç el paràgraf sobre La festa de les Bruixes.

Ara et toca fer-ne una breu explicació.

Rifes i concursos de panellets

Consulta el primer paràgraf del següent enllaç.

Ara ja pots aparellar.

- HO HAS FET PERFECTE!
- EP! HI HA ALGUNES PARELLES QUE NO S'AVENEN! TORNA-HO A PROVAR
- Què organitzen moltes poblacions per Tots Sants?
Feedback: Rifes i concursos de panellets.
- Per què s'utilitzen els beneficis de les rifes de panellets?
Feedback: Per finançar les associacions que els organitzen.
- Aquestes rifes de panellets són un costum de la castanyada actual?
Feedback: Al contrari, són una recuperació d'un antic costum. Les rifes se solien fer en els cafès.
- Aquest costum s'està recuperant en algunes localitats, en quina ciutat és una tradició molt arrelada?
Feedback: A la ciutat de Reus, capital del Baix Camp.

Les rifes de panellets a Reus

Consulta l'últim paràgraf, Reus, rifaire, del següent enllaç.

Ara marca quines de les següents afirmacions són certes.

- A Reus, l'antic costum de rifar panellets pràcticament no s'ha perdut mai, i de fet durant els últims anys ha reviscolat amb força.
Feedback: CORRECTE! HAS FET UNA BONA LECTURA.
- Es tracta d'una moda començada l'any 1980 i que ara ja és una tradició exclusiva de la ciutat de Reus.
Feedback: ALERTA! O hi ha alguna afirmació errònia o te'n falta alguna.
- Actualment, acostumen a organitzar rifes almenys quatre entitats de la ciutat.
Feedback: CORRECTE! Són les següents: l’Orfeó Reusenc, la Germandat de Sant Isidre i Santa Llúcia, els Xiquets de Reus i el Casal Despertaferro.
- Aquestes rifes, però, són conegudes popularment com a Rifes de la Castanyada.
Feedback: ALERTA! O hi ha alguna afirmació errònia o te'n falta alguna.
- La tradició està tan arrelada que moltes persones de Reus van d'una entitat a l'altra per participar en les diferents rifes.
Feedback: MOLT BÉ!

Concursos de panellets

En canvi, els concursos de panellets són una de les activitats que cada cop més organitzen escoles i grups d'esplai, però també altres associacions. En la majoria de casos es tracta d'un complement a diferents activitats que es fan durant els dies propers a Tots Sants. Fins i tot no és estrany trobar-nos que d'un any per l'altre desapareix en uns casos, al mateix temps que altres entitats organitzen el seu concurs per primera vegada.

Per què creus que és una activitat que mentre unes entitats deixen de fer-la altres s'apunten a començar-la?

El panilló

En el següent enllaç hi trobaràs l'explicació d'una tradició molt característica d'algunes poblacions de la comarca de la Terra Alta, com per exemple a Gandesa, la seva capital.
Veuràs que t'informa que els padrins i padrines regalen als seus fillols i filloles el panilló, una espècie de pa acompanyat de diferents sorpreses.

Amb quin altre regal que acostumen a fer els padrins als seus fillols i filloles el compara?

- Amb els torrons de Nadal.
Feedback: Potser convé que ho tornis a consultar.
- Amb la coca de Sant Joan.
Feedback: Potser convé que ho tornis a consultar.
- Amb la mona de Pasqua.
Feedback: EVIDENTMENT! Es tracta de la tradició més popular de la relació entre els padrins i padrines i els seus fillols i filloles.

Els rosaris ensucrats

Una altra tradició de Tots Sants que relaciona els padrins i padrines amb els fillols i filloles és la dels rosaris ensucrats. D'aquesta tradició en trobaràs informació en el següent enllaç.

De quin lloc dels Països Catalans són les poblacions on hi ha el costum de regalar els rosaris ensucrats?

- Mallorca
Feedback: MOLT BÉ!

Rosaris ensucrats: Catalunya - Mallorca

Consulta el dos primers paràgrafs del següent enllaç.

I ara explica amb quin costum similar que hi ha a Catalunya es poden relacionar els rosaris ensucrats.

Fires de Tots Sants.

Consulta el següent enllaç.

Ara aparella.

- MOLT BÉ!
- EP! Hi ha alguna parella que no és correcta!
- Fira de la Castanya
Feedback: Viladrau (Osona)
- Mercat de Castanyes
Feedback: Vilanova de Prades (La Conca de Barberà)
- Fira de Tots Sants
Feedback: Calaf (Anoia)

Fires i mercats de Tots Sants

Consulta de nou l'enllaç.

Assenyala les tres afirmacions certes.

- La fira de la Castanya de Viladrau es va deixar de celebrar fa cinc anys.
Feedback: ALERTA! Almenys hi ha una afirmació errònia.
- El tradicional mercat de castanyes de Vilanova de Prades se celebra l'últim diumenge del mes d'octubre.
Feedback: CORRECTE!
- D'entre els actes més destacats de la fira de Tots Sants de Calaf hi ha la Castanyada.
Feedback: CORRECTE!
- La fira de la Castanya de Viladrau és famosa per l’escenificació d'una obra de teatre popular musicada: La Càfila del Cavaller d’Espinzella.
Feedback: CORRECTE!
- El mercat de la castanya de Vilanova de Prades costa d'entendre ja que és un fruit que no es troba per aquelles contrades.
Feedback: ALERTA! Almenys hi ha una afirmació errònia.