Title: Què en sabeu de l'aprofitament del bosc?
Course: La castanyada (Primària) - LA CULTURA POPULAR A L'ESCOLA. Les festes populars, materials digitals

La Júlia fa un gran descobriment: el fruit que dóna el castanyer, les castanyes, es cullen i a més s'aprofiten per menjar. Potser el que no sabeu és que antigament les castanyes es menjaven de maneres molt diverses i, de fet, en zones on hi havia castanyers, sobretot durant la tardor, formaven part de la dieta de moltes persones. Del bosc, però, se'n poden treure molts altres recursos, tant per menjar com per satisfer diferents necessitats que tenim les persones.

Us proposem la següent activitat:

Primer, organitzats per grups i després posant en comú el resultat de cada grup, intenteu fer una llista de maneres d'aprofitar els boscos i les feines que s'hi fan, tant actualment com antigament, tot fent-vos preguntes com:
- Què n'aprofiten les persones dels boscos?
- Què hi van a buscar?
- Quines feines s'hi fan?

En segon lloc i quan hagueu posat en comú el llistat de cada grup ho pengeu en el bloc de la cultura popular.