Title: L'origen de la festa de Tots Sants i el Dia de Difunts
Course: La castanyada (Primària) - LA CULTURA POPULAR A L'ESCOLA. Les festes populars, materials digitals

L’origen de la festa de Tots Sants i el Dia de Difunts.

Com heu llegit, la població creia que les ànimes i els esperits dels morts es posaven en contacte amb els vius. Per això la gent practicava diferents rituals destinats a honorar i recordar els morts.

L’Església catòlica, veient la importància que tenien aquestes creences populars, les incorpora dins la seva religió. Així, la festa de Tots Sants té els seus inicis durant el segle VII, quan el papa Bonifaci IV decidí que el Panteó fos consagrat a la Verge Maria i a tots els màrtirs de l’Església.

Més endavant, el papa Gregori IV decidí que aquesta celebració fos l’1 de novembre.

A finals del segle X, s’afegí a l’endemà de Tots Sants una altra festa dedicada a tots els cristians difunts, adaptant la festa -anomenada Samuhin- que per les mateixes dates els celtes dedicaven als seus morts.