Title: Giua didàctica.
Course: La castanyada (Primària) - LA CULTURA POPULAR A L'ESCOLA. Les festes populars, materials digitals

El tema, partint del text d'una alumna que explica com va descobrir d'on sortien les castanyes, proposa la reflexió sobre l'aprofitament que les persones han fet i fan dels recursos del bosc. Un cop feta, es planteja una recerca sobre un dels aprofitaments del bosc que durant segles donà vida a moltíssima gent: L'elaboració del carbó vegetal.

La sortida a collir castanyes
- Redacció d'una alumna que explica la descoberta que li suposa saber d'on surten les castanyes.

Què en sabeu de l'aprofitament del bosc
- Partint del text que han llegit es proposa que, organitzats en grups, pensin i parlin sobre els diferents aprofitaments del bosc.

I aquestes feines o maneres d'aprofitar el bosc us han sortit
- Breu text on es demana si han anotat tasques o aprofitaments com: fer carbó, aprofitar el suro de les alzines, fer baixar troncs pel riu, aprofitament de plantes medicinals, aromàtiques...

El bosc, una font de recursos
- Text que informa sobre l'ús del bosc, tradicionalment, i on s'anima a conèixer un d'aquests aprofitaments. L'elaboració del carbó vegetal.

El carbó de les Gavarres
- Vídeo on s'explica què és una carbonera, com es fa, temps que dura la combustió...

El mural del carboneig
- Treball en grups. Es proposa la realització d'un mural sobre el procés de construcció d'una carbonera, material que s'usava, ús del carbó... S'acompanya de diferents enllaços on buscar la informació.

Cançons de carboners
- Es tracta de dues cançons populars que tenen els carboners com a protagonistes.