Title: El bosc, una font de recursos
Course: La castanyada (Primària) - LA CULTURA POPULAR A L'ESCOLA. Les festes populars, materials digitals

El bosc, un lloc d’on se’n poden treure molts recursos.

Acabeu de veure que, del bosc, fins no fa pas gaire temps se n’aprofitaven molts recursos. Per a la gent que vivia als pobles o cases de pagès, a més dels camps i el bestiar, el bosc era el lloc d’on treien la majoria de productes per a les seves necessitats, com la llenya i el carbó per escalfar les cases, la fusta per a les bigues o per fer-se els mobles, els vímets i canyes per als cistells o les glans dels roures i alzines que donaven al bestiar.

De tots aquests aprofitaments, l'activitat del carboneig o fer carbó era la que més es realitzava en la major part del territori català i, a més, una de les que proporcionava més ingressos i riquesa.

Us proposem, ara, que feu una petita recerca de com es feia una carbonera.