Title: Guia didàctica
Course: La castanyada (Primària) - LA CULTURA POPULAR A L'ESCOLA. Les festes populars, materials digitals

En el següent bloc, a partir de veure la relació que hi ha entre la festa de Tots Sants i la Castanyada, es van introduint aquells aspectes que han anat configurant la celebració de la Castanyada, alguns encara ben actuals.

La Castanyada i la seva relació amb Tots Sants
- Text on s'explica d'on pot sorgir el costum de menjar castanyes per Tots Sants. Situa aquest costum com a molt estès ja a les acaballes del segle XVIII.

La Castanyada - Tots Sants
- Activitat on a partir d'omplir forats es treballen alguns del conceptes principals del text llegit.

Creences i costums antics relacionats amb el culte als morts i Tots Sants
- Text informatiu. El títol n'expressa el contingut.

Cercant altres creences i costums
- Activitat de recerca -a partir d'un enllaç web- d'altres creences i costums.

Les castanyeres
- Text informatiu al voltant de la gent que ven castanyes. Situa la seva aparició en l'àmbit de les ciutats.

Representem un conte
- Partint de dos enllaços (un a la cançó "La castanyera", i l'altre, al conte de "La castanyera"), es proposa que, amb la vostra col·laboració, l'alumnat prepari el conte per anar-lo a representar a les classes d'infantil i primer cicle.

Els panellets o migetes
- Text que dóna una breu informació sobre els panellets. En el text també s'informa d'un antic costum, a diferents ciutats, d'organitzar rifes de panellets.

Receptes de panellets
- Es tracta d'un glossari, potser un xic atrevit, però que segur que amb la vostra ajuda pot resultar ben profitós i interessant. L'alumnat, organitzat en grups, ha d'entrar diferents receptes de panellets.

Panellets
- Activitat jclic molt senzilla. Consta d'una activitat d'associació d'imatges de panellets amb el seu nom, i quan l'associen, apareix la recepta. I una segona en la qual han de fer un trencaclosques d'unes plates de panellets.