Title: Receptes de panellets
Course: La castanyada (Primària) - LA CULTURA POPULAR A L'ESCOLA. Les festes populars, materials digitals

Us proposem un glossari un xic especial. Es tracta de fer entrades de diferents tipus o receptes de panellets.

Cada entrada ha de tenir:
- El nom o el tipus de panellet.
- Els ingredients que porta o la recepta.
- Millor si hi poseu una fotografia.
- Fer constar d'on s'ha tret la informació.

Procediment:
- Organitzeu-vos en grups de tres o quatre alumnes. Distribuïu-vos les tasques.(Buscar informació, escriure-la, penjar imatges...)
- Teniu tota una setmana per anar entrant receptes.
- Només podeu entrar una recepta per dia i, com a màxim, cada grup en pot entrar tres.
- Heu de mirar-vos les receptes entrades per tal de no repetir-les. Les receptes poden ser del mateix tipus de panellet, sempre que tingui variacions. Per exemple, en un mateix tipus de panellet, en un s'hi pot posar patata o moniato i en un altre no.

D'on treure la informació:
- És molt interessant que la demaneu a persones que conegueu com familiars, mestres i pastissers.
- També en llibres de cuina.
- Si obriu el google i escriviu receptes de panellets, trobareu molts enllaços amb receptes de panellets.

Finalment aquí teniu els enllaços a dos vídeos molt interessants, que parlen de l'elaboració dels panellets.
  - Edu3.cat. Vídeo del programa Dolça Catalunya de TV3 on se'ns mostra l'elaboració de panellets.
  - Edu3.cat. Vídeo del programa De la terra.