Title: Creences i costums antics relacionats amb el culte als morts i Tots Sants
Course: La castanyada (Primària) - LA CULTURA POPULAR A L'ESCOLA. Les festes populars, materials digitals

Creences i costums antics al voltant del culte als morts relacionats amb Tots Sants.

Són molts els costums i creences que fins no fa gaire anys encara havien perdurat durant aquesta diada, en la qual es creia que els esperits dels difunts rondaven per les cases i carrers. Aquí us en citem alguns:

- S’encenien candeles o llànties d’oli en el lloc on hi havia el retrat d’algun familiar difunt.

- A vegades, quan es parava la taula es deixava un lloc pel difunt; fins i tot se li preparava el llit, o es deixava durant tota la nit la llar de foc encesa.

- Es posava una castanya a cada graó de l’escala.

- Els infants, per cada castanya que es menjaven, havien de resar un parenostre, si no volien que els morts els estiressin els peus al llit.

- Fins i tot, en alguns llocs, s’anava a menjar les castanyes a la tomba de l’últim familiar difunt.