Title: Representem un conte
Course: La castanyada (Primària) - LA CULTURA POPULAR A L'ESCOLA. Les festes populars, materials digitals

De ben segur que el personatge de la castanyera us porta records dels vostres primers anys a l'escola. Des del conte de Maria la castanyera fins a la cançó de la castanyera, que podeu sentir en el següent vídeo.

Ara que ja sou dels grans de l'escola, potser us pertoca fer de castanyeres a vosaltres.

Aquí, però, us volem proposar una altra tasca o activitat. Parleu-ne amb les mestres i els mestres i a veure si entre tots us hi engresqueu.

LA PROPOSTA NO ÉS ALTRA QUE:
- Tasca: Preparar el conte de Maria la castanyera per anar-lo a representar i explicar a les classes dels més petits.
- Com ens organitzem: Us dividiu en grups. Cada grup prepara la seva representació i anirà a explicar-lo a una classe concreta.
- Podem ser creatius? Evidentment, tant en el vestuari, maquillatge com fins i tot en la modificació del conte.