Title: I aquestes feines o maneres d'aprofitar el bosc us han sortit?
Course: La castanyada (Primària) - LA CULTURA POPULAR A L'ESCOLA. Les festes populars, materials digitals

I aquestes feines o maneres d’aprofitar el bosc, us han sortit?

- Fer carbó vegetal. S’aconseguia fent cremar llenya, sobretot d’alzines i faigs, que prèviament havia estat tapada amb terra, i s’apagava quan encara cremava, aconseguint que fos carbó i no cendra. La gent que feia aquesta feina se’ls anomenava carboners.

- Fer suro. S’aconsegueix pelant les escorces de les alzines sureres, que després d’assecar es tallen en làmines. Un dels seus aprofitaments és per fer-ne taps per a les ampolles. Les persones que s’hi dedicaven eren els surers.

- Transport dels troncs dels arbres aprofitant els corrents d’aigua d’alguns rius. Consistia a fabricar rais, troncs lligats paral·lelament entre si i que eren conduïts amb rems aprofitant el corrent de l’aigua del riu. Les persones que conduïen els rais eren els raiers.

- El comerç de les herbes remeieres. L’aprofitament de diferents recursos naturals, bàsicament de plantes curatives i que eren venudes per tot Catalunya. De les persones que s’hi dedicaven, les més conegudes eren les trementinaires.